اودئيني

اَودِئَينَي  () آئيوري ڪوسٽ ڊينگيلي ضلعي  ۾ واقع ھڪ شھر جو نالو آھي جيڪو ملڪ جي اتراولھ ۾ واقع آهي ۽ ساڳي وقت ضلعي ۽ ريجن جي صدر مقام ھجڻ سميت اودئيني ڪميون ۽ اودئيني سب پريفيڪچر جو پڻ صدر مقام آهي. ھن شھر جو بنياد ماندينڪي قبيلي جي ماڻهن واڪابا طوري جي دؤر ۾ رکيو ھو ۽ بعد ۾ ساموري طوري اتي ھڪ مددگار اڏو قائم ڪيو ھو. ھن شھر لڳ سون جون کاڻون واقع آھن. واڪابا طوري جو مقبرو پڻ ھن شھر لڳ واقع آهي. شھرين کي ايئرپورٽ جي سھولت پڻ ميسر آهي. ھڪ راندين وارو اسٽيڊيم پڻ واقع آهي سينٽ آگسٽائين ڪيٿيڊرل پڻ واقع آهي جيڪا رومن ڪيٿولڪ جي بشپ جو ھن شھر وارو صدر مقام آهي 2014 ۾ ھن شھر جي آبادي 42,173 ھئي. ھن شھر جي پسگردائيءَ ۾ سب پريفيڪچر واري حدن اندر 17 ڳوٺ واقع آھن جن ۾  سيرانا، گبانھانلا، ڪوئروئڪرو مافَيلي ۽ زئَيوَاسَو شامل آهن. 2014 ۾ سب پريفيڪچر جي آبادي 50,506 ھئي.

تاريخ
شھر جو بنياد سينوفو ۽ ماندينڪي ماڻھن وڌو هو پر اھو واڪابا طوري (1800–58) سان منصوب ڪيو وڃي ٿو جنھن ڪابادوگئو ايمپائر جو پڻ بنياد وڌو ھو. فرينچ کوجنا ڪندڙ رينَي ڪائِلئَي ھن شھر ۾ 1827ع ۾ آيو ھو 1898 ۾ فرانس ھن شھر ۾ فوجي چوڪي قائم ڪيو ھو آئيوري ڪوسٽ جي پھرين گھرو ويڙھ ۾ ھي شھر آئيوري ڪوسٽ جي نئين فوج جو مضبوط ڳڙھ ھيو. جنگ جي مرڪز کان پري ھجڻ ڪري ويڙھ دوران نسبتن پرامن رھيو.

معيشت
ھن شھر جي معيشت زرعي آھي ۽ زرعي جنسن ۾ مقامي پيدوار ميون، کاڄن، ڪچالو ۽ ڪپھ جي ٿئي ٿي جن لاء منڊي ھن شھر ۾ آھي. ھتي سارين جي ڇڙائي جا ڪارخانا ۽ ميگنيز جي پيداوار صنعت پڻ واقع آهي.

رانديون

ھتي ھر قسم جي راندين کيڏڻ لاء ھڪ ميونسپل اسٽيڊيم واقع آهي جنھن کي اسٽيڊ اسٽيڊيم سڏيندا آهن ان کان سواءِ ھڪ فٽبال ڪلب پڻ واقع آهي.

آبهوا

حوالا

زمرو:آئيوري ڪوسٽ
زمرو:آفريڪا جا شهر
زمرو:آئيوري ڪوسٽ جا شهر